antud juhul on siis tegemist sellega et eelnevalt mäletame kuidas Opera Software esitas anti-trust kaebuse Microsofti vastu, sest nad annavad Windows operatsioonisüsteemiga kaasa Internet Exploreri, mida enamik inimesi kasutama hakkavad, kuna ei ole teadlikud alternatiivsetest(ja ilmselgelt parematest) valikutest, ning Microsoft kasutab ära monopoliseisu.    Ma ise olen Opera kasutaja ja andunud austaja. Mul pole Firefoxi vastu midagi, ja IE-d ma lihtsalt ei salli sest see ei ole pädev, on pidevalt ajast maas ja lihtsalt kohmetu sirvik. Aga ma ei saa aru sellest kaebusest.    Ma arvan samuti, et kasutaja peaks olema teadlik alternatiivsetest valikutest aga ma ei mõista Microsofti hukka. Mis on valesti selles, kui sa ise teed toote, ja teed veel teise toote ja teed nii et üks toode on teise toote sees. Kasutaja otsus ikkagi, kas osta toode  või ei. Ärge ostke kui ei meeldi! Kasutage Maci või Linuxit või midaiganes. Kui mina teeksin seeriatootmises olevaid autosid kas siis see tähendab et ma ei või panna sinna sisse enda firma poolt toodetud lõhnakuuske, sest ma ohustan teiste lõhnakuuskede tehaste edu ja kasutan ära enda monopoli seisu?    Ei saa aru lihtsalt sellest teemast. Väga tobe on teha selliseid asju ja ma olen enam kui kindel et Microsoft ei pea mitte midagi muutma. Kui ta isegi peaks muutma ei muuda see kellegi jaoks mitte  midagi.    1.IE-d jäädakse ikka kasutama ja kuitahes väike see protsent on, arendajate ja veebimeeste jaoks ei muuutu midagi, ikkagi tuleb selle jaoks ka optimiseerida.  2. Kasutajate jaoks ei muutu midagi sest kas nad kasutavad IEd Operat või FFi on ikkagi nende enda valik ja tahe ja küsimus on ainult selles kas keegi saab parema veebikogemuse või mitte.  3. Mis aga muutub, on see et alternatiivsete browserite tootjad saavad rohkem reklaami, tähelepanu ja seeläbi ka raha.    Niiet ainuke asi mida ma siin näen on omakasu. Vaevalt et ükski firma on nii õilis et võitleb Microsoftga lihtsalt sellepärast, et kasutajal oleks mugav ja nunnu veebis porri vaadata.. vaevalt.    jätan ka variandi lahtiseks, et võibolla ei saa ma mitte sittagi asjast aru ja tegemist on hoopis muude põhjustega, aga ma ei näe neid lihtsalt veel :)